stanford-oval/wikipedia huggingface dataset:
ג'ואן מונדייל
ביוגרפיה > חיים פוליטיים

בשנת 1964, וולטר מונדייל החליף את יוברט האמפרי כסנאטור אמריקאי, וכיהן עד 1976, כאשר המועמד הדמוקרטי לנשיאות ג'ימי קרטר בחר בו כשותף שלו בהתמודדותו המוצלחת לנשיאות.
לאחר מכן, ג'ואן מונדייל הפכה לגברת השנייה, והחליפה את הפי רוקפלר, במהלך כהונתו של בעלה כסגן נשיא מ-1977 עד 1981. היא ובעלה הפכו גם לגברת השנייה וסגן הנשיא הראשונים שגרו במעגל מצפה הכוכבים מס' 1. היא הוחלפה בתור הגברת השנייה על ידי ברברה בוש.
ג'ואן מונדייל הייתה תומכת בתיקון לשוויון זכויות ולעיתים קרובות העניקה את תמיכתה בפומבי למטרה.
מחוץ לתפקידו במהלך כהונתו הראשונה של רונלד רייגן כנשיא, וולטר מונדייל זכה במועמדות הדמוקרטית לנשיאות ב-1984. כגברת ראשונה לעתיד, ג'ואן מונדייל אמרה למורין דאוד מהניו יורק טיימס שהיא לא תדבר על מתכונים או בגדים במהלך הקמפיין, אבל כאשר יריביו הפוליטיים של בעלה הסתכסכו עם זה, ועלו לו בקולות, היא פרסמה את "ספר הבישול של משפחת מונדייל", עם מתכונים הכוללים את Fettucine à la Pimiento Mondale, והכריזה שהיא "אישה ואמא מסורתית ותומכת".
וולטר מונדייל הפסיד בבחירות, והוא ומשפחתו חזרו למינסוטה, שם חיו עד כהונתו כשגריר ארצות הברית ביפן מ-1993 עד 1996, ולאחר מכן חידש את עיסוקו בעריכת הדין במיניאפוליס.
ביוגרפיה > ג'ואן אוף ארט

ג'ואן מונדייל הייתה מתרגלת, פטרונית ותומכת באמנויות לכל החיים, והכינוי שלה 'ג'ואן אוף ארט' היה מחווה כנה.
כקדרת מוכשרת, למדה אמנות בקולג', ולאחר מכן עבדה בגלריות, לפני שעברה לוושינגטון כאשת סנאטור ב-1964, והובילה סיורים מודרכים בגלריה הלאומית לאמנות. ב-1972 היא כתבה ספר "פוליטיקה באמנות", ובחנה כיצד משתקפת פרשנות פוליטית ביצירות אמנות. מאוחר יותר היא ערכה באופן קבוע סיורים כמדריכה לחברה של החברה אלן פרוקסמיר (אשתו של הסנאטור הדמוקרטי מוויסקונסין ויליאם פרוקסמיר).
מאוחר יותר, כגברת השנייה, היא הפכה את אחוזת סגן הנשיא לחלון ראווה של אמנות אמריקאית, עם יצירות של אמנים כולל רוברט ראושנברג, אדוארד הופר, לואיז נבלסון ואנסל אדמס. בשלב זה, היא גם כיהנה כיושבת ראש המועצה הפדרלית לאמנויות ומדעי הרוח.
כאשתו של שגריר ארצות הברית ביפן, היא קידמה בהתלהבות הבנה בין-תרבותית באמצעות אמנות, עיצבה מחדש את השגרירות בציורים אמריקאים וארגנה סיורים עם מדריך דו-לשוני. היא למדה אמנות יפנית, והרשימה את ראש עיריית קיוטו בכך שהגישה לו קערת קרמיקה שהכינה בעצמה בסגנון מאשיקו המסורתי.
היא הייתה המחברת של "מכתבים מיפן", אוסף של חיבורים על החיים מעבר לים שפורסם ב-1998.
חזרה למינסוטה, מונדייל המשיכה לייצר כלי חרס משלה ולקדם את האמנויות. היא כיהנה במועצות המנהלים של תזמורת מינסוטה, מרכז ווקר לאמנות, מכללת מקאלסטר והגלריה הלאומית לפורטרטים. בשנת 2004, מרכז הטקסטיל במיניאפוליס העניק לכבודה חלל תצוגה, גלריית ג'ואן מונדייל.
היא גם שימשה כחברה בוועדה המייעצת לבולים של מנהל הדואר הכללי בין השנים 2005 ל-2010.
ביוגרפיה > מותה

ב-2 בפברואר 2014, משפחתה של מונדייל הודיעה שהיא נכנסה לטיפול בהוספיס עקב מחלת אלצהיימר. היא מתה במתקן טיפול במיניאפוליס למחרת, בגיל 83. שרידיה נשרפו.
הערות שוליים

1 2 3  Gates, Anita (3 בפברואר 2014). "Joan Mondale, Arts Advocate and Wife of Vice President, Dies at 83". The New York Times. נבדק ב-3 בפברואר 2014. {{cite news}}:  (עזרה) (subscription required)
↑  Bakst, Brian (3 בפברואר 2014). "Joan Mondale, art-loving former 2nd lady, has died". The Christian Science Monitor. נבדק ב-3 בפברואר 2014. {{cite news}}:  (עזרה)
1 2  Arnold, Laurence (4 בפברואר 2014). "Joan Mondale, Art-Loving Wife of U.S. Vice President, Dies at 83". Bloomberg. נבדק ב-4 בפברואר 2014. {{cite news}}:  (עזרה)
↑  "Walter Mondale Fast Facts". CNN.com. נבדק ב-4 בפברואר 2014. {{cite news}}:  (עזרה)
↑  "The Vice President's Residence". WhiteHouse.gov. אורכב מ-המקור ב-21 באוקטובר 2009. {{cite web}}:  (עזרה)
↑  "Happy, Nelson Rockefeller open 2nd Washington Home". Sarasota Herald-Times. United Press International. 7 בספטמבר 1975. p. 11A. ארכיון מ-21 בינואר 2021. נבדק ב-31 בדצמבר 2015 – via Google News. {{cite news}}:  (עזרה)
↑  Gates, Anita (2014-02-03). "Joan Mondale, Who Merged Politics With Art, Dies at 83". The New York Times (באנגלית אמריקאית). ISSN 0362-4331. נבדק ב-2022-07-29.
↑  Joan Mondale: An Inventory of Her Papers
↑  "Honoring our friend, Joan Mondale". Textile Center. 4 בפברואר 2014. נבדק ב-5 במאי 2017. {{cite web}}:  (עזרה)
↑  Walsh, Paul (22 בינואר 2010). "Mondale leaves postage stamp advisory panel". נבדק ב-10 בינואר 2022. {{cite news}}:  (עזרה)
↑  "Joan Mondale: A Remembrance". The Huffington Post. 4 בפברואר 2014. {{cite news}}:  (עזרה)
↑  Peterson, Brian. "Joan Mondale, wife of former VP Walter Mondale, dies at 83". Star Tribune. אורכב מ-המקור ב-21 בפברואר 2014. נבדק ב-4 בפברואר 2014. {{cite news}}:  (עזרה)
↑  "Joan Mondale, wife of former VP Walter, dies at 83". Minnesota Public Radio. 3 בפברואר 2014. נבדק ב-4 בפברואר 2014. {{cite web}}:  (עזרה)
↑  "Dignitaries, family bid final farewell to Joan". Star Tribune. 12 בפברואר 2014. {{cite news}}:  (עזרה)
| --- | --- |
בקרת זהויות :  NLI: 987007422984605171  GND: 1215448325  ISNI: 0000 0000 3459 3503  LCCN: n85051237  NARA: 10567801  NTA: 304298727  SNAC: w6186jfm  VIAF: 1434108   WorldCat (עם VIAF): 1434108 
ג'ואן וולטר מונדייל ב-1984
מונדייל מנגנת בתופים לאחר מסיבת עיתונאים במוזיאון הלאומי לאמנות אפריקאית עם, (מימין לשמאל), נציג לינדי בוגס, נציג וולטר אי. פאונטרוי, וורן מ. רובינס (מייסד המוזיאון), והסנאטור וונדל אנדרסון, 1978
ג'יימס בארנס

| --- | --- |

באקי בארנס כחייל החורף, כפי שהופיע על עטיפת החוברת Winter Soldier #1 מפברואר 2012, אמנות מאת לי ברמחו.
 סוג:  גיבור-על
 הוצאה לאור:  מארוול קומיקס
 הופעה ראשונה:  כבאקי: Captain America Comics #1 (מרץ 1941) כחייל החורף: Captain America Vol.5 #1 (ינואר 2005) כקפטן אמריקה: Captain America Vol.5 #34 (ינואר 2008)
 יוצרים:  ג'ו סיימון, ג'ק קירבי
 גילום הדמות:  סבסטיאן סטן ("קפטן אמריקה", "קפטן אמריקה: חייל החורף", "קפטן אמריקה: מלחמת אזרחים", "הנוקמים: מלחמת האינסוף", "הנוקמים: סוף המשחק", "הפלקון וחייל החורף")
 מידע
 שם אמיתי:  ג'יימס ביוקנן "באקי" בארנס
 כינויים:  קפטן אמריקה, חייל החורף
 סטטוס:  פעיל
 תאריך לידה:  10 במרץ 1917 
 מקום לידה:  שלביוויל 
 מקצוע:  גיבור-על, רוצח שכיר
 מומחיות:  אמנות לחימה
 כוחות:  כוח-על הודות לזרוע קיברנטית, גישה למגוון נשקי היי טק מתקדמים, קצב הזדקנות מועט, מיומנות באמנויות לחימה ובשימוש בנשק חם וקר
 חבר בקבוצה:  אוונג'רס המלחמה, סטרייקפורס
 חבר לשעבר בקבוצה:  האוונג'רס, האוונג'רס החדשים, הפולשים, ת'נדרבולטס (מנהיג), בעלי הברית הצעירים (מנהיג), קיד קומנדוס, לגיון החופש, זקיפי החירות, חיל קפטן אמריקה, מחלקה X, תוכנית האלמנות השחורות, KGB. שותף של קפטן אמריקה, האלמנה השחורה ופלקון
 אזרחות:  אמריקאית
 דמויות קשורות
 משפחה:  ג'ורג וויניפרד בארנס (הורים, מתים) רבקה בארנס פרוקטור (אחות) אידה (דודה, נחשבת למתה) מר פרוקטור (גיס) סקוט פרוקטור (אחיין רבא) קימברלי פרוקטור (אחיינית רבא)
 
ג'יימס ביוקנן "באקי" בארנס (באנגלית: James Buchanan "Bucky" Barnes) הוא דמות בדיונית של גיבור-על המופיעה בחוברות הקומיקס "קפטן אמריקה" ביקום מארוול קומיקס. הדמות נוצרה על ידי הכותב ג'ו סיימון והמאייר ג'ק קירבי והופיעה לראשונה במרץ 1941 במהדורה הראשונה של "קפטן אמריקה", Captain America Comics #1. בשנת 2005, דמותו של באקי הוחזרה לחיים לאחר שנחשבה למתה, והוא קיבל את הכינוי חייל החורף. בשנת 2008 הוא נטל את זהותו של קפטן אמריקה לאחר שסטיב רוג'רס נחשב למת.
דמותו של ג'יימס בארנס מדורגת במקום ה-53 ברשימת מאה גיבורי-העל הגדולים, לפי אתר IGN. את דמותו של באקי בארנס בסרטי היקום הקולנועי של מארוול "קפטן אמריקה", "קפטן אמריקה: חייל החורף", "קפטן אמריקה: מלחמת האזרחים", "הנוקמים: מלחמת האינסוף" ו"הנוקמים: סוף המשחק" מגלם השחקן סבסטיאן סטן, שהופיע גם בהופעת קמע בסרטים "אנטמן" ו"הפנתר השחור", ושב לגלם את דמותו בסדרת הטלוויזיה של דיסני+ "הפלקון וחייל החורף" וישוב לגלם את הדמות בסרט "ת'נדרבולטס".
ביוגרפיה בדיונית > מקור ומלחמת העולם השנייה

בארנס, שנקרא על-שם נשיאה ה-15 של ארצות הברית, ג'יימס ביוקנן, נולד בשלביוויל, אינדיאנה, בשנת 1925. הוא יתום, בנו של חייל שנהרג במהלך האימונים במחנה הצבאי להיי בווירג'יניה מעט לפני כניסתה של ארצות הברית למלחמת העולם השנייה. כתוצאה מכך, הוא מאומץ באופן בלתי רשמי כדמותג המחנה. הוא כונה בשם החיבה "באקי", ועד מהרה ידע את השגרה שבחיים הצבאיים, למרות היותו נער מתבגר. באותו מחנה צבאי הכיר את טוראי סטיבן רוג'רס, שהוא התחבר עמו. טוראי רוג'רס נראה על פניו כחייל השלומיאל ביותר בכל המחנה. באותה תקופה הגיעו דיווחים על קפטן אמריקה המסתורי בעיתונים ובמגזינים, ובארנס קרא בשקיקה כל דיווח שנכתב על הגיבור החדש.
בשנת 1940, באקי נכנס בטעות כאשר רוג'רס החליף למדי הגיבור שלו. בכך גילה כי חברו הוא קפטן אמריקה, והתעקש להצטרף להרפתקאותיו. הוא עבר אימונים מפרכים והפך לשותפו. הצבא תירץ את הצטרפותו של הנער בן ה-15 למאמץ המלחמתי בכך שהוא משמש כסמל לגיוס קולותיהם של צעירי אמריקה (כפי שנראה בחוברת Captain America Vol.5 #12, דצמבר 2005). הם נלחמים בגולגולת האדומה ביחד, וקפטן אמריקה מקבל את באקי כשותפו. יחדיו, הם נלחמים בנאצים גם בגבולות ארצות הברית וגם מחוצה לה, גם כצמד וגם כחלק מקבוצת גיבורי-העל "הפולשים", והם נלחמו בנבל-על "מאסטר מן" במשימתם הראשונה. בארנס מצוות עצמו גם לשותפים צעירים אחרים של גיבורי-על בקבוצה הנקראת "בני הברית הצעירים". בנוסף, באקי שוכתב מחדש בשנת 1976 כמארגן קבוצת-העל "לגיון החופש", בסיפור פלאשבק על מלחמת העולם השנייה, בתקופה שבין הקמת "הפולשים" ו-"All-Winners Squad" שלאחר המלחמה. הוא נטל גם חלק בקבוצת "קיד קומנדוס". הוא קיבל תפקיד של תצפיתן עבור קפטן אמריקה וקבוצת הפולשים, ולקח חלק במשימות שאחרים לא היו מוכנים לבצען.
בסוף ימי המלחמה, בשנת 1945, קפטן אמריקה ובאקי ניסו לעצור את הנבל ברון זמו מלהשמיד כלי טיס בלתי מאויש. זמו שיגר את המטוס עם פצצה עליו, כאשר רוג'רס ובארנס דלקו בעקבותיו והגיעו למטוס ממש לפני שהמריא. באקי ניסה לנטרל את הפצצה אך ללא הצלחה, והיא התפוצצה באוויר לפני שהגיעה ליעדה. באקי נחשב כמת בעת מילוי תפקידו, ורוג'רס נפל למימי האוקיינוס האטלנטי הקפואים. גופתו של רוג'רס נשמרה בהקפאה בתוך גוש קרח, והוא נמצא בידי האוונג'רס כשני עשורים לאחר מכן.
בזמנים המודרניים, רוג'רס למד שלבאקי הייתה אחות בשם רבקה, אותה פגש בחגיגות חג המולד ליוצאי צבא ותיקים. באקי גם הופיע פעם אחת לאחר מותו, כאשר ישות קוסמית בשם הגראנדמאסטר איתגר את האוונג'רס מהחוף המערבי והמזרחי לקרב על קיומו של היקום והחיה מחדש חברים ואויבים מתים שיילחמו נגדם. קפטן אמריקה נלחם בבאקי, שהובס ונעלם כלא היה.
ביוגרפיה בדיונית > חייל החורף

כשהמטוס התפוצץ, גנרל וסילי קרפוב וצוותה של צוללת פטרול רוסית מצאו את גופתו הקפואה, ללא אחת מזרועותיו. באקי מוחזר לחיים במוסקבה, ועקב הפיצוץ הוא סובל מנזק מוחי בנוסף לאמנזיה. מדענים מחברים זרוע ביונית, ומשדרגים אותה כל אימת שהטכנולוגיה משתפרת.
בארנס מתוכנת להיות מתנקש סובייטי עבור מחלקה X, תחת שם הקוד "חייל החורף". הוא נשלח למשימות שטח סודיות ואט אט הופך לחסר רחמים ולאפקטיבי כאשר הוא הורג בשם המדינה. כסוכן סובייטי, יש לו מערכת יחסים קצרה עם האלמנה השחורה. חייל החורף נשמר בהקפאה כשהוא נמצא בין משימות, וכתוצאה מכך התבגר מספר שנים בלבד מאז סיום מלחמת העולם השנייה. בשנת 1968, חייל החורף נשלח להרוג את פרופסור זאנג צ'י, אותו פגש במלחמת העולם השנייה. לרוע מזלו, הוא נלכד בידי ישות בשם "האדם ללא פנים", אף על פי שנמלט לאחר מכן. במשימה בארצות הברית בשנות ה-70 של המאה ה-20, הוא סובל מהתמוטטות והולך לאיבוד למשך כמה ימים לאחר שרצח את מטרתו. מתברר כי תחת זהות זו, חייל החורף עזר לוולברין להימלט ממתקן הכליאה נשק אקס ולאחר מכן רצח את אשתו איטסו, וככל הנראה גם את בנם שטרם נולד דאקן, אם כי זה האחרון נחתך מרחם אמו ושרד.
בזמן ההווה, חייל החורף הורג את הגולגולת האדומה ואת הנווד ג'ק מונרו תחת פקודותיו של הגנרל אלקסנדר לוקין, בן חסותו לשעבר של קרפוב. הוא מנחיל מתקפת טרור על פילדלפיה, פנסילבניה, הורג מאות ומטעין את הקוביה הקוסמית שגנרל לוקין שלח אותו להשיג. הוא חוטף את שרון קרטר, סוכנת בסוכנות הביון הסודית S.H.I.E.L.D ואהובתו לשעבר של סטיב רוג'רס. מנהיג סוכנות S.H.I.E.L.D, ניק פיורי, מאמת את קיומו של חייל החורף, אם כי אינו מזהה את דמותו.
קפטן אמריקה מאתר את חייל החורף ומתעמת מולו. לאחר שהשיג שליטה על הקוביה הקוסמית, רוג'רס אומר לו "היזכר מי אתה". זכרונו של באקי שב אליו, והוא אכול אשמה על הפשעים שביצע. הוא משמיד את הקוביה הקוסמית ומשתגר משם.
באקי מופיע מאוחר יותר בלונדון, אנגליה ועוזר לקפטן אמריקה להדוף מתקפת טרוריסטים. הוא מבקש מניק פיורי להצטרף אל הסוכנות וגם ציוד חדש בעקבות אובדן זרועו הביונית. בעקבות אירועי מלחמת האזרחים על חוק רישום העל-אנושיים, חייל החורף תכנן ביחד עם פיורי את הימלטותו של רוג'רס השבוי. אולם, בטרם התוכנית יוצאת לפעולה, מתנקשים בחייו של רוג'רס. חייל החורף רואה בטוני סטארק כאחראי לכך, ונשבע לנקום את מותו של חברו הוותיק. הוא מגיע למסקנה שסטארק יביא לגיוסו מחדש של קפטן אמריקה, וגונב את מגנו של סטיב רוג'רס מהאלמנה השחורה כדי שלא ניתן יהיה למסור אותו הלאה. בחזרה במפקדת קרונסס, אלקסנדר לוקין מגלה כי הוא הגולגולת האדומה וכי גרם לפסיכיאטר המרושע דוקטור פאוסטוס לשטוף את מוחו של חייל החורף ללא הצלחה.
ביוגרפיה בדיונית > גולאג ושובו של חייל החורף

בארנס הוא חבר קבוצת האוונג'רס הראשית, שהוקמה מחדש לאחר אירועי "המצור", ונשפט על פשעים שביצע בעת שתפקד כחייל החורף. הוא נמצא לא אשם בבית המשפט האמריקני, אך בכירים בממשלת רוסיה לקחו אותו לאחר ששכנעו אותו בפשעים שביצע וכי הרג שני אזרחים חפים מפשע. אולם, שרון קרטר והאלמנה השחורה מגלות שקורבנותיו של באקי היו קשורים למחלקה X הרוסית. הוא נמלט בעזרתה של האלמנה השחורה וחזר לגבולות ארצות הברית, אך הוחלט ששמו הוכתם בעקבות המעשים שביצע כדי להמשיך כקפטן אמריקה.
במהלך אירועי "הפחד עצמו", באקי נהרג לכאורה בקרב נגד סין, בתו של יוהאן שמידט, הגולגולת האדומה. מאוחר יותר התגלה כי הוא שרד לאחר שהוזרקה לו נוסחת האינסופיות, והוא ביצע משימות מיוחדות הקשורות לימים בהם תיפקד כחייל החורף. רק סטיב רוג'רס, ניק פיורי והאלמנה השחורה יודעים את האמת על מותו לכאורה. לאחר מאורע זה, באקי חוזר לזהותו כחייל החורף.
כוחות ויכולות

ג'יימס בארנס התאמן תחת סטיב רוג'רס, קפטן אמריקה המקורי מימי מלחמת העולם השנייה, וכתוצאה מכך הוא מומחה בקרב פנים אל פנים ואמנויות לחימה, וכן בשימוש בכלי נשק, סכיני הטלה ורימוני יד. הוא תצפיתן מוכשר. זמנו כסוכן סובייטי בזהות חייל החורף עזר לו להתמקצע בכישוריו, מה שהפך אותו למקביל בכישורי הקרב לקודמו, כמו גם ביכולות התנקשות והריגול. הוא דובר שפות זרות באופן שוטף, ביניהן ספרדית, פורטוגזית, גרמנית, רוסית ויפנית.
זרועו השמאלית של בארנס היא קיברנטית, והיא בעלת כוחות על-אנושיים וזמן תגובה משופר. הזרוע יכולה לתפקד גם ללא חיבור לבארנס (באמצעות שתלים קיברנטיים) ומסוגלת לירות פרצי אנרגיה מכף היד וכן מטח EMP המסוגל לשתק מערכות אלקטרוניות. לזרוע גם יכולת הולוגרפית לשנות את מראה לזרוע בשר ודם.
כקפטן אמריקה החדש, בארנס נושא את המגן המקורי עשוי הוויברניום הבלתי חדיר של סטיב רוג'רס, נוסף על תחפושת סופגת זעזועים העשויה משילוב בין קוולאר ונומקס.
דמויות נוספות בשם באקי > פרד דייוויס, באקי מסוף ולאחר מלחמת העולם השנייה

בפחדו כי המורל יצנח אם יתגלה דבר מותם של קפטן אמריקה ושל באקי, נשיא ארצות הברית הארי טרומן ביקש מהגיבור ויליאם נסלונד, חבר קבוצת "הצלבנים" (Crusaders) ליטול את זהותו של קפטן אמריקה. עזר לו פרד דייוויד, חובט צעיר לשעבר של הניו יורק יאנקיז, שהתחזה לבאקי עוד בשנת 1942. קפטן אמריקה ובאקי החדשים סיימו את המלחמה והמשיכו להילחם בפשע יחד עם קבוצת All-Winners Squad. נסלונד נהרג בשנת 1946 בזמן שלחם באדם השני, אנדרואיד נבל שנוצר בעקבות הצלחתו של האנדרואיד הראשון, הלפיד האנושי המקורי. זהותו של קפטן אמריקה עברה לג'פרי מייס, הפטריוט המקורי.
דייוויס עזר למייס עד לשנת 1948, בה הוא נורה ונפצע, והוא אולץ לפרוש, כאשר הוא נותר צולע על רגל אחת. בשנת 1951, דייוויס הצטרף ל"גדוד הניצחון" (V-Battalion), ארגון סודי שצד אחר פושעי מלחמה, ולבסוף הפך לאחד ממנהיגיו במועצת הכפרה. הוא שירת את גדוד הניצחון גם כמנהיג וגם כמהנדס במועצת הכפרה.
דמויות נוספות בשם באקי > ג'ק מונרו, באקי של שנות ה-50

בשנת 1953, יתום בשם ג'ק מונרו - אשר גדל להעריץ את קפטן אמריקה ואת באקי - גילה שלמורה להיסטוריה שלו ויליאם בורנסיית יש את אותה תאווה, עד כדי כך שהוא עבר ניתוח פלסטי כדי להידמות לסטיב רוג'רס ונטל את זהותו כקפטן אמריקה. בנוסף, גרסה זו של רוג'רס גילתה בארכיון נאצי ישן במחסן בגרמניה את נוסחת הסופר-חייל האבודה שהעניקה לקפטן אמריקה את כוחותיו. השניים השתמשו בנוסחה על עצמם ולחמו בקומוניסטים בזהויות קפטן אמריקה ובאקי.
לרוע המזל, "רוג'רס" ומונרו לא היו מודעים לתהליך קרני הויטה המייצב שאותו עבר קפטן אמריקה המקורי. כתוצאה מכך וחרף מצבם הפיזי המשודרג מעל ומעבר לגבולות היכולת האנושית, הם הפכו לפרנואידים ובלתי שפויים עד לרמה מסוכנת. עד לאמצע שנת 1954, הם כבר החלו להתקיף כל אחד שאותו חשבו לקומוניסט. בשנת 1955, ה-FBI הצליח ללוכדם ולשמרם בהקפאה עמוקה. קפטן אמריקה ובאקי של שנות ה-50 של המאה ה-20 הוחיו מספר עשורים לאחר מכן, לאחר החזרתו לחיים של קפטן אמריקה המקורי, ויצאו שוב למסע רצחני, כאשר הפעם הם נעצרו בידי האדם שהם עיצבו עצמם לפיו.
מונרו נרפא בסופו של דבר ממצבו, ולקח על עצמו את זהות גיבור-העל "נווד", זהות אותו נטל קפטן אמריקה בעצמו בשנות ה-70 של המאה ה-20 (כאשר נטש את זהות הקפטן בעקבות גרסת מארוול לפרשת ווטרגייט). הוא אף הצטרף למספר משימות יחד עם קפטן אמריקה. באחת ממשימותיו, מונרו נפצע אנושות ונאלץ להישאר תחת הקפאה פעם נוספת. הוא הוחייה ועבר שטיפת מוח בידי הנרי פיטר גייריץ', איש הקשר של האוונג'רס בידי הסוכנות לביטחון לאומי, ומאוחר יותר התגלה שגייריץ' עצמו היה נתון להשפעתו של ברון וולפגנג פון סטרוקר, מנהיג ארגון הטרור הידרה. או אז, מונרו אולץ להפוך לנגע העולם התחתון החדש ונשלח להרוג את קבוצת נבלי-העל הת'נדרבולטס, שקיוו לכפר על מעשיהם הנפשעים. מונרו השתחרר מהמצב בו היה שרוי, עזר לת'נדרבולטס להביס את גייריץ' ועקבותיו נעלמו.
מונרו נראה לאחרונה כשהוא נוטל מחדש את זהות הנווד. הוא החל לחוות שוב הזיות ושפיותו שוב הייתה בסכנה. הוא נהרג בסופו של דבר בידי חייל החורף והושלך לתא מטען של מכונית.
דמויות נוספות בשם באקי > ריק ג'ונס

מעט לאחר שהתעורר בעידן המודרני, סטיב רוג'רס פגש בריק ג'ונס, ועקב שהותו הממושכת בקיפאון נהג לקרוא לו באקי משום שדמה לו מאוד. גם ג'ונס נטל את זהותו של באקי בניסיון להפוך לשותפו הצעיר של קפטן אמריקה. אולם, רוג'רס עדיין היה אכול אשמה על מותו של באקי וסירב להפוך את השותפות עם ג'ונס לקבועה, אף על פי שזה התעקש שרוג'רס ישאיר את הטרגדיה מאחוריו. אף על פי שהזמן בו הופיע ג'ונס כבאקי היה קצר, והמטלה שלו להשתוות לדמותו הייתה מתישה, ג'ונס הרוויח מכך אימונים מידיו של רוג'רס.
דמויות נוספות בשם באקי > למאר הוסקינס

בזמן שזהות קפטן אמריקה עברה לסוכן ארצות הברית ג'ון ווקר, הוא הקים את הקומנדו האורבני הנועז ("Bold Urban Commandos", ‏"BUCkies" בקיצור) כיחידת גיבוי. שותפו העיקרי היה למאר הוסקינס, אפרו-אמריקני שהשתמש בשם באקי עד אשר גילה את ההשלכות הגזעניות לשימוש באותו שם (לפני מלחמת האזרחים של מארוול, עבד זכר זכה לכינוי הגנאי "באק"). מאוחר יותר, הוא נטל את הזהות "באטלסטאר".
דמויות נוספות בשם באקי > ריקי בארנס

רבקה "ריקי" בארנס הייתה מיקום חלופי שנוצר בידי פרנקלין ריצ'רדס לאחר אירועי "אקס-מן: סאגת אונסלוט", והיא עדיין חברה ב"בעלות הברית הצעירים" של הארץ החלופית. לאחר אירועי קשת הסיפור "Onslaught Reborn", ריקי בארנס נוספת (מיקום "הגיבורים נולדים מחדש" שבו האוונג'רס וארבעת המופלאים מעולם לא עזבו) הועברה לכדור הארץ של ההמשכיות העכשווית. היא מנסה ליצור קשר עם קפטן אמריקה החדש (באקי בארנס) על ידי כך שהיא מתחברת ל"פטריוט" ג'פרי מייס. במיני סדרה חדשה היא נוטלת את זהות הנווד.
הערות שוליים

↑  Top 100 Comic Book Heroes: #53 - Bucky Barnes
↑  Captain America Vol.5 #50
↑  Adventures of Captain America #3-4
↑  Giant-Size Invaders #1
↑  Avengers #56
↑  The Avengers #4
↑  Marvel Holiday Special #1
↑  Avengers West Coast #2, Avengers Annual #16
↑  Captain America Vol.5 #45
↑  Wolverine Vol.3 #40
↑  Captain America Vol.5 #14
↑  Captain America Vol.5 #18-21
↑  Captain America #25
↑  Captain America Vol.5 #27
↑  Captain America Vol.5 #31
↑  Captain America #30, September 2007
↑  Captain America #33, December 2007
↑  Captain America Vol.5 #34
↑  Captain America #42
↑  Secret Invasion #4
↑  Secret Invasion #6
↑  Captain America #43-48
↑  New Avengers #51
↑  Captain America: Reborn #1-3
↑  Dark Avengers Annual #1
↑  Invincible Iron Man #21
↑  Siege #3
↑  Captain America: Who Will Wield the Shield? #1
↑  Captain America #611
↑  Captain America #615-617
↑  Captain America #619
↑  Fear Itself #3
גלגוליו השונים של באקי בארנס, כפי שהוא מופיע על עטיפת החוברת Captain America #600 מאוגוסט 2009, אמנות מאת אלכס רוס.
ג'ואן פנינגטון

מרי-ג'ואן פנינגטון (באנגלית: Mary-Joan Pennington; נולדה בשנת 1960) היא שחיינית עבר אמריקאית. היא אלופת עולם (ברלין 1978) במשחה ל-100 מטר פרפר ובמשחה שליחות 4x100 מטר מעורב וסגנית אלופת עולם במשחה ל-200 מטר מעורב אישי.
ביוגרפיה

פנינגטון נולדה וגדלה בפרנקלין, טנסי. היא בוגרת אוניברסיטת טקסס.
ביוגרפיה > 1978 > אלופת עולם

באליפות העולם שנערכה בברלין, מערב גרמניה, בשנת 1978 זכתה פנינגטון ב-3 מדליות, 2 זהב ו-2 כסף. מדליות זהב, במשחה ל-100 מטר פרפר בשיא אליפות חדש של 1:00.20 דקות, לפני שיאנית העולם אנדריאה פולק ממזרח גרמניה (1:00.26 דקות) ווונדי קווירק מקנדה (1:01.82 דקות) ובמשחה שליחות 4x100 מטר מעורב ביחד עם לינדה ג'זק, טרייסי קולקינס וסינתיה וודהד בשיא אליפות חדש של 4:08.21 דקות, לפני מזרח גרמניה (4:09.13 דקות) וברית המועצות (4:14.91 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 59.67 שניות. מדליית כסף במשחה של-200 מטר מעורב אישי בתוצאה של 2:14.98 דקות, תוצאה טובה משיא העולם של טרייסי קולקינס (2:15.09 דקות) שניצחה בשיא עולם חדש של 2:14.07 דקות ולפני אולריקה טאובר ממזרח גרמניה (2:15.99 דקות).
ביוגרפיה > 1980–1982

פנינגטון נכללה במשלחת האמריקאית לאולימפיאדת מוסקבה (1980) אך בשל החרם של מדינתה על המשחקים האולימפיים היא לא השתתפה. לאחר מכן, היא הפסיקה לשחות למשך כשנתיים.
ביוגרפיה > 1983

במשחקים הפאן-אמריקאיים שנערכו בקראקס, ונצואלה בשנת 1983 זכתה פנינגטון במדליית כסף במשחה ל-100 מטר גב בתוצאה של 1:03.63 דקות.
בשנת 1984 פרשה פנינגטון משחייה תחרותית.
חיים אישיים

פנינגטון בוגרת תואר שני בקידום בריאות ומדעי הספורט מאוניברסיטת ואנדרבילט ודוקטור לטיפול מונע בבית הספר לבריאות הציבור, מאוניברסיטת לומה לינדה בקליפורניה.
הערות שוליים

↑  תוצאות רשמיות של אליפות העולם בשחייה 1978
צ'וי סונג-היוק

צ'וי סונג-היוק (בקוריאנית: 최성혁; נולד ב-8 בפברואר 1998) הוא כדורגלן צפון-קוריאני המשחק בעמדת הקשר.
קריירת מועדונים

צ'וי התחיל את הקריירה שלו באקדמית הכדורגל צ'וביונג, . בפברואר 2016, צ'וי הצטרף לזו של פיורנטינה. ב-5 במרץ, צ'וי ערך את הופעת הבכורה שלו בפיורנטינה פרימברה בניצחון 2-4 נגד וירטוס אנטלה, ובכך הפך לכדורגלן הראשון מקוריאה הצפונית שמשחק במסגרת איטלקית כלשהי. לאחר מספר חודשים, פיורנטינה החליטה לבטל את החוזה עם צ'ו, כיוון שנודע להם כי המשטר הצפון-קוריאני, הטיל סנקציות על צ'וי בהתאם למדיניות הרודנית שלו. צ'ו, עתתר לבית המשפט שפסק כי על פיורנטינה לכבד את החוזה.
ביולי 2017, צ'וי חתם לשלוש שנים בפרוג'ה מהסרייה ב'. בפרוגה, צ'וי רשם שתי הופעות בלבד ובינואר 2018, הושאל לאולביה מהסרייה ג'.
ב-13 ביולי 2018, צ'וי חתם בארצו, במדיה שיחק עונה וחצי.
קריירה בינלאומית

בצעירותו, צ'וי שיחק בנבחרות הצעירות של קוריאה הצפונית.
ב-25 בדצמבר 2018, צ'וי ערך את הופעת הבכורה שלו בנבחרת הבוגרת במשחק ידידות נגד וייטנאם.
צ'ויושפאלוש

צ'ויושפאלוש (בהונגרית: Csólyospálos) הוא כפר בנפת קישקונמאישה שבמחוז באץ'-קישקון בדרום־מזרח הונגריה.
הכפר נוצר ממיזוג של שתי חוות באזור והפך לכפר עצמאי ב-1 ביולי 1945.
כמו יישובים רבים באירופה, גם בצ'ויושפאלוש אוכלוסיית היישוב נמצאת בירידה. כך, בשנת 1990 חיו בכפר 1,832 תושבים ובשנת 2022 חיו בו רק 1,530 תושבים.
בכפר יש כמה אתרים בולטים, כולל בית ספר לשעבר אשר נרכש על ידי Gergely Pongrátz, מנהיג המהפכה ההונגרית של 1956, והפך למוזיאון המהפיכה. ישנו גם אתר עם ממצאים גאולוגיים מצפון-מזרח לכפר.
הערות שוליים

↑  נתוני הכפר באתר הלמ"ס ההונגרי
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת קישקונמישה |
| --- | --- | --- |
| יישובים | קישקונמאישה • צ'ויושפאלוש • יאסנטלאסלו • קמפץ • מוריצגאט • סנק (כפר) Szank |  |
פעולת החבלה במסילת הברזל הטורקית לקסיימה

לוטננט גנרל פיליפ צ'טווד
רגע הפיצוץ של גשר הרכבת בביר עסלוג'
גשר ביר עסלוג' לאחר הפיצוץ
גשר ביר עסלוג' לאחר הפיצוץ
הגשר בנחל ניצנה לאחר הפיצוץ
פעולת החבלה במסילת הברזל הטורקית לקסיימה היא פשיטה שערכו הכוחות הבריטים במהלך מלחמת העולם הראשונה, בחודש מאי 1917, על קטעים ממסילת הרכבת מנחל שורק לקוסיימה על מנת לחבל בה ולמנוע מהטורקים להשתמש בה.
רקע היסטורי

החל משנת 1915 התחוללו קרבות בחצי האי סיני בין כוחות האימפריה העות'מאנית לבין הכוחות הבריטים על השליטה על תעלת סואץ. על מנת לתמוך, לוגיסטית, בכוחותיהם סללו הטורקים מסילת רכבת שהחלה במסילת השומרון ונמשכה דרך ראש העין, לוד, ואדי צראר, באר שבע עד ניצנה שם הוקם מרכז לוגיסטי גדול.
בעקבות הניצחונות הבריטים במערכה על תעלת סואץ (פברואר 1915 ואפריל 1916), בקרב רומני (אוגוסט 1916), בקרב מגדבה (דצמבר 1916) ובקרב רפיח (ינואר 1917) נסוגו הכוחות הטורקים מצפון סיני והכוחות הבריטים נערכו לכיבוש ארץ ישראל אולם הכשלונות בקרב עזה הראשון (מרץ 1917) ובקרב עזה השני (אפריל 1917) עצר את התקדמות הכוחות הבריטים.